ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 4/94 της 8ης Φεβρουαρίου 1994 για την τροποποίηση του πρωτοκόλλου 30 της συμφωνίας για τον ΕΟΧ σχετικά με τη συνεργασία στον τομέα των στατιστικών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε από το πρωτόκολλο για την προσαρμογή της συμφωνίας για τον Ευρωπαϊκό Χώρο, που αποκαλείται εφεξής «συμφωνία», και ιδίως το άρθρο 98,

Εκτιμώντας:

ότι, προκειμένου να εξασφαλιστεί η σκοπιμότητα, η συνεκτικότητα και η συγκρισιμότητα όλων των απαιτούμενων στατιστικών πληροφοριών, το πρωτόκολλο 30 της συμφωνίας προβλέπει τη συμμετοχή των κρατών της Ευρωπαϊκής Ζώνης Ελεύθερων Συναλλαγών στις κοινοτικές δράσεις σοτν τομέα των στατιστικών 7 ότι οι δημοσιονομικές και διοικητικές διατάξεις του πρωτοκόλλου 30 πρέπει να ενημερωθούν, ώστε να προβλέπουν κοινό στατιστικό πρόγραμμα του ΕΟΧ 7 ότι το στατιστικό πρόγραμμα του ΕΟΧ πρέπει να βασίζεται στο πρόγραμμα-πλαίσιο των Ευρωπαϊκών Κοινοτήτων για τις δράσεις προτεραιότητας στον τομέα της στατιστικής πληροφόρησης 1993-97 και να περιλαμβάνει τα στοιχεία του προγράμματος που είναι αναγκαία για την περιγραφή και τον έλεγχο όλων των σχετικών οικονομικών, κοινωνικών και περιβαλλοντικών πτυχών του ΕΟΧ 7 ότι οι συγκεκριμένες δράσεις του στατιστικού προγράμματος του ΕΟΧ πρέπει να δίδουν προσοχή στην ελαχιστοποίηση του φόρτου των ανταποκριτών όσον αφορά τη συμπλήρωση των στατιστικών ερωτηματολογίων, στο κόστος της συλλογής στοιχείων και στην αυστηρή τήρηση του στατιστικού απορρήτου,

ΑΠΟΦΑΣΙΖΕΙ:

Άρθρο 1

Το πρωτόκολλο 30 της συμφωνίας τροποποιείται σύμφωνα με τα άρθρα 2 έως 7.

Άρθρο 2

Η παράγραφος 2 αντικαθίσταται από το ακόλουθο κείμενο:

«2. Από την 1η Ιανουαρίου 1994, τα κράτη της Ευρωπαϊκής Ζώνης Ελεύθερων Συναλλαγών συμμετέχουν σε σχέδια που αφορούν δράσεις προτεραιότητας στον τομέα της στατιστικής πληροφόρησης. Ειδικότερα, καταρτίζεται στατιστικό πρόγραμμα του ΕΟΧ ως υποσύνολο του στατιστικού προγράμματος των Ευρωπαϊκών Κοινοτήτων που έχει καταρτισθεί δυνάμει της απόφασης του Συμβουλίου στην οποία αναφέρεται η παράγραφος 9. Το στατιστικό πρόγραμμα του ΕΟΧ αποτελεί το πλαίσιο εντός του οποίου διεξάγονται όλες οι στατιστικές δραστηριότητες του ΕΟΧ. Τα στοιχεία του στατιστικού προγράμματος του ΕΟΧ απαριθμούνται στο παράρτημα.

Η διάσκεψη η οποία αναφέρεται στην παράγραφο 1 χαράσσει ετησίως τις κατευθυντήριες γραμμές εφαρμογής του στατιστικού προγράμματος του ΕΟΧ κατά το επόμενο έτος. Οι εν λόγω γραμμές χαράσσονται παράλληλα με τις ετήσιες κατευθυντήριες γραμμές εφαρμογής του στατιστικού προγράμματος των Ευρωπαϊκών Κοινοτήτων σύμφωνα με το άρθρο 3 της απόφασης του Συμβουλίου στην οποία αναφέρεται η παράγραφος 9.

Η διάσκεψη προτείνει, εάν χρειασθεί, στη μεικτή επιτροπή του ΕΟΧ τα στοιχεία που πρέπει να προστεθούν ή να απαλειφθούν από τον κατάλογο που περιλαμβάνεται στο προσάρτημα.»

Άρθρο 3

Η ακόλουθη παράγραφος προστίθεται ως νέα παράγραφος 3:

«3. Τα κράτη της Ευρωπαϊκής Ζώνης Ελεύθερων Συναλλαγών συμμετέχουν πλήρως στις επιτροπές των Ευρωπαϊκών Κοινοτήτων οι οποίες επικουρούν την Επιτροπή των Ευρωπαϊκών Κοινοτήτων στη διαχείριση ή ανάπτυξη των δράσεων που αναφέρονται στην παράγραφο 2, στο βαθμό που τα σχετικά θέματα καλύπτονται από τη συμφωνία.»

Άρθρο 4

Οι πρώην παράγραφοι 3, 4 και 6 ενοποιούνται και γίνονται τα τρία εδάφια της νέας παραγράφου 4.

Άρθρο 5

Η παράγραφος 5 αντικαθίσταται από το ακόλουθο κείμενο:

«5. Από την 1η Ιανουαρίου 1994, τα κράτη της Ευρωπαϊκής Ζώνης Ελεύθερων Συναλλαγών συνεισφέρουν οικονομικά στις δράσεις που περιλαμβάνονται στο στατιστικό πρόγραμμα του ΕΟΧ σύμφωνα με το άρθρο 82 παράγραφος 1 στοιχείο α) της συμφωνίας και τους οικείους δημοσιονομικούς κανονισμούς.

Τα κράτη της Ευρωπαϊκής Ζώνης Ελεύθερων Συναλλαγών επιβαρύνονται με τις πρόσθετες δαπάνες στις οποίες θα υποβάλλεται η Eurostat για την αποθήκευση, επεξεργασία και διάθεση των στοιχείων που προέρχονται από τα εν λόγω κράτη, σύμφωνα με τη συμφωνία. Τα σχετικά ποσά καθορίζονται κατά τακτά διαστήματα από τη μεικτή επιτροπή του ΕΟΧ.

Τα κράτη της Ευρωπαϊκής Ζώνης Ελεύθερων Συναλλαγών συνεισφέρουν οικονομικά στα γενικά έξοδα της Κοινότητας εκτός αυτών που προέρχονται από την αποθήκευση, διάθεση ή επεξεργασία των στοιχείων σύμφωνα με το άρθρο 82 παράγραφος 1 στοιχείο β) της συμφωνίας.»

Άρθρο 6

Οι ακόλουθες παράγραφοι προστίθενται ως νέες παράγραφοι 6, 7, 8 και 9:

«6. Τα κράτη της Ευρωπαϊκής Ζώνης Ελεύθερων Συναλλαγών συμμετέχουν στις στατιστικές δραστηριότητες που καλύπτονται από το στατιστικό πρόγραμμα του ΕΟΧ στον ίδιο βαθμό με τα κράτη μέλη των Ευρωπαϊκών Κοινοτήτων, σύμφωνα με τις διατάξεις της συμφωνίας.

7. Οι εθνικές στατιστικές αρχές ευθύνονται για την εφαρμογή των συγκεκριμένων στατιστικών δράσεων στα κράτη της Ευρωπαϊκής Ζώνης Ελεύθερων Συναλλαγών 7 οι διαδικασίες εφαρμογής λαμβάνουν υπόψη την οργάνωση των επίσημων στατιστικών κάθε κράτους της Ευρωπαϊκής Ζώνης Ελεύθερων Συναλλαγών.

Όταν τα μέτρα εφαρμογής για τα κράτη μέλη των Ευρωπαϊκών Κοινοτήτων, που βασίζονται στο άρθρο 4 στοιχείο γ) της απόφασης του Συμβουλίου, η οποία αναφέρεται στην παράγραφο 9, συνεπάγονται τη διαβίβαση των διαθέσιμων στοιχείων ή άλλων διαθέσιμων πληροφοριών σχετικά με τις δραστηριότητες που καλύπτονται από το στατιστικό πρόγραμμα του ΕΟΧ στην Επιτροπή, τα μέτρα αυτά ισχύουν επίσης για τα κράτη της Ευρωπαϊκής Ζώνης Ελεύθερων Συναλλαγών σύμφωνα με την παράγραφο 4.

8. Κατόπιν αιτήσεως της μεικτής επιτροπής του ΕΟΧ, και οπωσδήποτε στο τρίτο έτος της συνεργασίας και εκ νέου στο τέλος της περιόδου που καλύπτεται από το στατιστικό πρόγραμμα του ΕΟΧ, η διάσκεψη στην οποία αναφέρεται η παράγραφος 1, εξετάζει την πρόοδο που έχει επιτευχθεί, ιδιαίτερα, αξιολογεί κατά πόσον οι προγραμματισθέντες κατά τη διάρκεια της περιόδου στόχοι, προτεραιότητες και δράσεις έχουν υλοποιηθεί, και υποβάλλει έκθεση για έγκριση από τη μεικτή επιτροπή του ΕΟΧ.

9. Η ακόλουθη κοινοτική πράξη αποτελεί αντικείμενο του παρόντος πρωτοκόλλου:

393 D 0464: Απόφαση 93/464/ΕΟΚ του Συμβουλίου της 22ας Ιουλίου 1993 σχετικά με το πρόγραμμα-πλαίσιο για τις δράσεις προτεραιότητας στον τομέα της στατιστικής πληροφόρησης 1993 έως 1997 (ΕΕ αριθ. L 219 της 28. 8. 1993, σ. 1).»

Άρθρο 7

Προστίθεται το προσάρτημα το οποίο περιέχεται στο παράρτημα.

Άρθρο 8

Η παρούσα απόφαση αρχίζει να ισχύει την 1η Μαΐου 1994, με την προϋπόθεση ότι όλες οι απαιτούμενες κοινοποιήσεις δυνάμει του άρθρου 103 παράγραφος 1 της συμφωνίας έχουν πραγματοποιηθεί προς τη μεικτή επιτροπή του ΕΟΧ.

Άρθρο 9

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 8 Φεβρουαρίου 1994.

Για τη μεικτή επιτροπή του ΕΟΧ Ο Πρόεδρος N. VAN DER PAS

ΠΑΡΑΡΤΗΜΑ

«Προσάρτημα Κατάλογος στοιχείων του στατιστικού προγράμματος του ΕΟΧ Τυποποίηση και νέες μέθοδοι ηλεκτρονικής επεξεργασίας δεδομένων Δομή του ευρωπαϊκού συστήματος στατιστικών πληροφοριών Δίκτυο εθνικών στατιστικών υπηρεσιών Γενικές συλλογές στατιστικών Ακαθάριστο εθνικό προϊόν Ευρωπαϊκό σύστημα ολοκληρωμένων οικονομικών λογαριασμών Τρέχοντα προβλήματα μεθοδολογίας σχετικά με τους εθνικούς λογαριασμούς Κατάρτιση ισολογισμών Πράσινοι εθνικοί λογαριασμοί Συνολικά μεγέθη εθνικών λογαριασμών Τριμηνιαία αποτελέσματα εθνικών λογαριασμών Λογαριασμοί της δημόσιας διοίκησης Λογαριασμοί λοιπών θεσμικών τομέων Λογαριασμοί κατά κλάδο - βάση διαρθρωτικών δεδομένων Πίνακες εισροών-εκροών Εθνικός κεφαλαιακός εξοπλισμός Μεθοδολογία ισοτιμιών αγοραστικών δυνάμεων Έρευνες τιμών κεφαλαιουχικών αγαθών Μεθοδολογία και εναρμόνιση των δεικτών τιμών καταναλωτή Κατάρτιση των δεικτών τιμών καταναλωτή Έρευνες των τιμών στην τελική κατανάλωση Συντονισμός των νομισματικών και δημοσιονομικών στατιστικών και των στατιστικών του ισοζυγίου πληρωμών Στατιστικές του Ecu και του ΕΝΣ Δημοσιονομικοί ισολογισμοί της δημόσιας διοίκησης Δημοσιονομικοί λογαριασμοί Δημοσιονομικοί ισολογισμοί Δημοσιονομικοί και νομισματικοί δείκτες - Βραχυπρόθεσμοι δείκτες Δημοσιονομικοί και νομισματικοί δείκτες - Διαρθρωτικοί δείκτες Μεθοδολογία ισοζυγίου πληρωμών Σύστημα συλλογής στοιχείων ισοζυγίου πληρωμών των ΕΚ/ΕΖΕΣ Βραχυπρόθεσμες στατιστικές για το ισοζύγιο πληρωμών Στατιστικές της διεθνούς κίνησης κεφαλαίων Στατιστικές των διεθνών συναλλαγών υπηρεσιών και γεωργική κατανομή του ισοζυγίου τρεχουσών πληρωμών Ονοματολογία των οικονομικών δραστηριοτήτων Κατάταξη των αγαθών κατά δραστηριότητα (ΚΑΔ) Εξυπηρετητής ονοματολογιών Λειτουργικές και παράγωγες κατατάξεις Συντονισμός στατιστικών και λογαριασμών - γενικά Συντονισμός στατιστικών και λογαριασμών - μακροοικονομικά Συντονισμός στατιστικών και λογαριασμών - μικρομακροοικονομικά Σχέσεις με τα κράτη μέλη Θεσμικά θέματα και στατιστικά συστήματα Ανάλυση εξωτερικού εμπορίου Στατιστικές σχετικά με τις συναλλαγές αγαθών των ΕΚ/ΕΖΕΣ και ΕΟΧ με τρίτες χώρες: μεθοδολογία Ονοματολογία εμπορευμάτων για τις συναλλαγές εκτός και εντός του ΕΟΧ Εθνική ονοματολογία Στατιστικές εξωτερικού εμπορίου - Παραγωγή Στατιστικές εξωτερικού εμπορίου - Διάδοση Εμπιστευτικότητα των στατιστικών Μεθοδολογία στατιστικών ενέρειας Έρευνες κατανάλωσης ενέργειας Έρευνα για τη συνδυασμένη παραγωγή ηλεκτρικής και θερμικής ενέργειας Δομή, ισοζύγια και πίνακες εισροών-εκροών Ανανεώσιμες πηγές ενεργείας Τιμές ενέργειας Ειδικές δράσεις στήριξης των νέων κοινοτικών πολιτικών Πρώτες ύλες (ισοζύγια και ανάκτηση πρώτων υλών) Προσαρμογή των βιομηχανικών στατιστικών στις ανάγκες της ενιαίας αγοράς μετά το 1992 Σχέσεις με τις επιχειρήσεις Βιομηχανικές στατιστικές: μεθοδολογία Βιομηχανικές στατιστικές: ανάλυση Ετήσια ευρωπαϊκή επισκόπηση επιχειρήσεων - Βιομηχανία Βραχυπρόθεσμοι βιομηχανικοί δείκτες PRODCOM ΜΜΕ Ειδικές δράσεις και δράσεις προτεραιότητας Παραγωγή και διάδοση στατιστικών της βιομηχανίας σιδήρου και χάλυβα Στατιστικές για την έρευνα και την ανάπτυξη (Ε& Α) και την καινοτομία Στατιστική έρευνας Στατιστικές τεχνικές για τη μέτρηση και την επεξεργασία των στοιχείων (αρχεία, πάνελ, μέθοδοι μέτρησης της ανταγωνιστικότητας και συνοχή) Υπηρεσίες - μεθοδολογία, μεθοδολογικός συντονισμός των στατιστικών για τις επιχειρήσεις Υπηρεσίες: παραγωγή και διάδοση Υπηρεσίες, προϊόντα Υπηρεσίες, βραχυπρόθεσμοι δείκτες Χρηματοπιστωτικές υπηρεσίες, περιλαμβανομένων των ασφαλειών Επιχειρηματικές υπηρεσίες Επικοινωνίες και οπτικοακουστικές υπηρεσίες Υπηρεσίες για μεμονωμένα άτομα και οργανισμούς Επιχειρήσεις του δημόσιου τομέα: μικροοικονομικές πτυχές του δημόσιου τομέα Διανεμητικό εμπόριο Τουρισμός: μεθοδολογία Τουρισμός: παραγωγή και διάδοση Horeca και ταξιδιωτικά γραφεία Μεταφορές: μεθοδολογία Μεταφορές: παραγωγή και διάδοση Χερσαίες μεταφορές εμπορευμάτων Θαλάσιες μεταφορές Αεροπορικές μεταφορές Επιβατικές μεταφορές Δραστηριότητες των επιχειρήσεων μεταφορών Ευρωπαϊκές στατιστικές για τα τροχαία ατυχήματα Κοινοτική έρευνα για το εργατικό δυναμικό Εργατικό δυναμικό, απασχόληση και ανεργία Χρόνος και όγκος εργασίας Ορισμοί και μέθοδοι στατιστικών απασχόλησης Τρέχουσες δημογραφικές στατιστικές Πρόγραμμα απογραφής του ΕΟΧ Μετανάστευση και μετανάστες Δημογραφικές προβολές στον ΕΟΧ Ευρωπαϊκό φόρουμ για τις πληθυσμιακές μελέτες Κοινωνική προστασία - Ευρωπαϊκό σύστημα ολοκληρωμένης στατιστικής της κοινωνικής προστασίας: χρηματοοικονομικές ροές (έσοδα και έξοδα) και αριθμός δικαιούχων Κοινωνική προστασία: ανάλυση λειτουργίας του συστήματος Κοινωνική προστασία: μικροοικονομικές μελέτες Δείκτες ένδειας Πάνελ νοικοκυριού Εναρμόνιση των ερευνών οικογενειακού προϋπολογισμού Έσοδα των νοικοκυριών Στατιστικές συνθηκών διαβίωσης των νοικοκυριών Βάση κοινωνικών και περιφερειακών δεδομένων Παρακολούθηση κοινωνικών στατιστικών Γενική έρευνα καταμερισμού χρόνου Κοινωνική κατάσταση των "ομάδων στόχου" και των "καταστάσεων στόχου"

Εκπαίδευση Επαγγελματική κατάρτιση Ορισμοί και μέθοδοι στατιστικών εκπαίδευσης και κατάρτισης Ευρωπαϊκές στατιστικές εργατικών ατυχημάτων Ευρωπαϊκές στατιστικές ατυχημάτων που συμβαίνουν στο σπίτι και κατά τις ψυχαγωγικές δραστηριότητες (Ehlass) Εναρμόνιση των στοιχείων επαγγελματικών νόσων Βραχυπρόθεσμοι δείκτες των μισθών Εναρμονισμένες στατιστικές των αποδοχών στη βιομηχανία και τις υπηρεσίες Έρευνα του κόστους εργατικού δυναμικού Έρευνα διάρθρωσης των μισθών Περιφερειακοί λογαριασμοί Κοινωνικές στατιστικές σε περιφερειακό επίπεδο Γεωργικές στατιστικές σε περιφερειακό επίπεδο Λοιπές περιφερειακές στατιστικές (μεταφορές, ενέργεια, περιβάλλον, Ε& Α κ.λπ.) Ονοματολογία NUTS Βάση δεδομένων Regio και δημοσιεύσεις Τοπικά δεδομένα Κοινοτικές έρευνες για τη διάρθρωση των γεωργικών εκμεταλλεύσεων Βάση Eurofarm Δασοπονικές στατιστικές Κοινοτική τυπολογία των γεωργικών εκμεταλλεύσεων Οικονομικοί γεωργικοί λογαριασμοί (ΟΓΛ) Χρήση των γαιών Χρήση των γαιών - Σιτηρά Προϊόντα φυτικής προέλευσης - παραγωγή σιτηρών Προϊόντα φυτικής προέλευσης - Ισοζύγια σιτηρών Παραγωγή γάλακτος και ισοζύγια διανομής Παραγωγή και ισοζύγια - Αλιευτικά προϊόντα Δημοσίευση περιβαλλοντικών στατιστικών Στατιστικές αποθεμάτων νερού Στατιστικές εκπομπών ατμοσφαιρικών ρύπων Στατιστικές αποβλήτων Στατιστικές συλλογής οικονομικών πληροφοριών για το περιβάλλον (SERIEE) Στατιστικές δαπανών για το περιβάλλον στη βιομηχανία και τις υπηρεσίες Στατιστικές κρατικών δαπανών Στατιστικές δαπανών των νοικοκυριών Στατιστικές σχετικά με τα οικονομικά και δημοσιονομικά μέσα της περιβαλλοντικής πολιτικής Μεταφορές, τουρισμός και περιβάλλον Επιχειρήσεις και περιβάλλον, οικονομικές βιομηχανίες Ενέργεια και περιβάλλον Γεωργία, δασοπονία και περιβάλλον Σημαντική εκροή ορισμένων προϊόντων και ουσιών που είναι επιβλαβείς για το περιβάλλον ή την υγεία Πλαίσιο, λογαριασμοί και δείκτες Ανάπτυξη επίσημων περιβαλλοντικών στατιστικών της Κοινότητας και του ΕΟΧ Στατιστικές για το διάστημα Βάση δεδομένων ENVSTAT»